Dan Brown
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs nyere litteratur
Er en amerikansk forfatter av spenningsromaner. Han debuterte i 1996 med Digital Fortress, som ble en suksess, og fulgte opp med Angels & Demons (2000; filmatisert i 2009), en thriller om vitenskap versus religion, og Deception Point (2001).
Med The Da Vinci Code (2003; filmatisert i 2006, norsk oversettelse Da Vinci-koden, 2004) ble Brown en litterær sensasjon på verdensbasis. Boken er blitt oversatt til over 40 språk, har solgt i titalls millioner og er blitt gjenstand for lovtaler fra mange anmeldere. Boken har imidlertid også blitt kritisert for dårlig språk og research, og Brown er blitt beskyldt for både plagiat og bløffmakeri. Flere forfattere har oppnådd å bli bestselgere med bøker som «avslører» ham. I 2009 kom The Lost Symbol (norsk oversettelse Det tapte symbol, samme år). Les mer i Store norske leksikon USAs litteratur